open-index/open-wikipedia-markdown huggingface dataset:
Christiania Blåseensemble

**Christiania Blåseensemble**, stiftet 10. september 2008 er et norsk janitsjarkorps.

Korpset er medlem av Norges musikkorps forbund og har vunnet NM for janitsjarkorps flere ganger.

## Referanser
Musikkforeningen Nidarholm

**Musikkforeningen Nidarholm**, stiftet 21. februar 1969 er et norsk janitsjarkorps. Korpsets dirigenter er Rik De Geyter og Bjørn Sagstad.

I april 2023 ble europamesterskapet for janistjarkorps arrangert for tredje gang. Arrangementet foregikk i Amiens i Frankrike. Seieren gikk til Musikkforeningen Nidarholm. I tillegg vant slagverkseksjonen pris for beste instrumentgruppe. Dirigent for korpset var Bjørn Sagstad.

## Historie
Foreningens historie kan skrives tilbake til 1924, da den ble startet av en gruppe ungdommer fra Losje Nidarholm. Et midlertidig styre ble valgt 16. september i Norden-fjeldske Damskipsselskaps kaffeværelse.

22. februar 1925  ble *Nidaros* stemt frem som korpsets navn og i 1938 besto besetningen av 23 medlemmer.

Under andre verdenskrig var det liten aktivitet, men startet opp igjen i mai 1945.

I 1960-årene var det vanskelig med rekruttering i flere korps i Trondheim, og Nidarholm besluttet i 1962 å slå seg sammen med Trondhjems Janitsjarkorps. Dette korpset besluttet noe senere å endre navn til Strinda Ungdomskorps.

I 1966 besluttet de opprinnelige medlemmene i Nidarholm å trekke seg ut av samarbeidet og opprette Musikkforeningen Nidarholm på nytt. Siden det ikke var søkt om såkalt «hvilende medlemskap» i det nasjonale forbundet i perioden, ble Nidarholm av krets og forbund betraktet som et nystartet korps med 30. oktober 1966 som ny offisiell stiftelsesdato.

Korpset er medlem av Norges musikkorps forbund og vant NM for janitsjarkorps 2019 og 2022

I 2024 ble korpset tildelt Trondheim kommunes kulturpris for fritidskulturlivet.

## Referanser


## Eksterne lenker
* 
* 
*
Fartsgrenser i Kroatia

**Fartsgrenser i Kroatia** er for personbiler og motorsykler 50 km/t innen tettbygd strøk og 90 km/t utenfor tettbygd strøk, med mindre noe annet er skiltet. 

På motorveier er den generelle fartsgrensen for personbiler og motorsykler 130 km/t. 

For tyngre kjøretøy, busser og biler med tilhenger, gjelder ytterligere fartsbegrensninger.

## Referanser
Piana degli Albanesi

**Piana degli Albanesi** (albansk: *Hora e Arbëreshëvet*) er en kommune med 6&nbsp;212 innbyggere i storbyområdet Palermo på Sicilia i Italia.

## Historie
Piana degli Albanesi ble grunnlagt i det 15. århundre av en stor albansk – idag kalt *[[arbëreshë]]* – flyktningstrøm fra Balkan, under invasjonen fra Det osmanske rike. Landsbystiftelsen ble offisielt sanksjoner dent 30. august 1488, basert på en offisiell forespørsel sendt i 1486-1487 til kardinal Juan de Borja, erkebiskop av isbispedømmet Monreale, og krevde retten til å forbli i landene Mercu og Aydingli, lokalisert i fjellene i provinsen Palermo.

## Galleri

|
Fil:Hora e Arbereshevet.jpg|
Fil:Cattedrale San Demetrio - Coro.jpeg|San Demetrio-katedralen
Fil:Artigianato Arberesh.jpg|


## Kjente personer
* Giuseppe Schirò Di Maggio (arbëreshë, (født 11. januar 1944), poet og dramatiker

## Referanser


## Eksterne lenker
*
Mesopredatorutbrudd

Et **mesopredatorutbrudd** er (i henhold til en hypotese) innen økologien et fenomen (situasjon) der populasjonene av mellomstore predatorer øker hurtig i et økosystem, som følge av at en større toppkonsument har blitt fjernet (og med det opphører undertrykkelsen av mellomstore predatorer). Slike hurtige økninger i bestandene av mesopredatorer kan føre til plutselige strukturelle endringer i økosystemene, etter som mesopredatorene antar nye roller som vil gi større påvirkning på miljøet. Økende populasjoner av mesopredatorer øker for eksempel presset på byttedyrene, med dertil synkende bestander. Sammenlignet med økosystemer der toppkonsumentene er intakte, så vil et mesopredatorutbrudd som regel føre til mindre biologisk mangfold.

Et eksempel på mesopredatorutbrudd kan være bavianenes ekspansjon mange steder i Afrika, som følge av tilbakegangen av toppkonsumenter (spesielt løve, leopard og flekkhyene). Ekspansjonen har ført til en rekke konflikter med mennesker, fordi bavianene raider avlingene deres. En annen er gullsjakalens plutselige ekspansjon i Europa. Krofel *et al.* (2017) har testet en hypotese, som hevder at tap av toppkonsumenten ulv er årsaken, og i sju av åtte tilfeller bekreftes hypotesen, i en studie som ble gjennomført i Bulgaria og Serbia.

## Se også
* Predasjon.

## Referanser




## Eksterne lenker
*
Andrea Rothfuss

**Andrea Rothfuss** (født 20. oktober 1989 i Regensburg) er en tysk alpinist som pr 2021 har tretten paralympiske medaljer for Tyskland.

Hun vant Verdensscupen i paraalpint 2012/13 sammenlagt, og vant slalåm og utfor under VM i paraalpint 2011.

## Referanser


## Eksterne lenker
*
Liste over ordførere i Nes i Sør-Trøndelag

**Liste over ordførere i Nes** i Trøndelag omfatter årene fra 1899 til 1963 mens Nes var en selvstendig kommune på Fosen i Sør-Trøndelag. 

Med formannskapslovene av 1837 ble Nes en del av Ørland formannskapsdistrikt (kommune), slik det allerede var en del av samme prestegjeld. I 1852 ble Bjugn prestegjeld opprettet, og i 1853 ble Bjugn utskilt som egen kommune, og Nes som en del av denne. I 1899 ble  Nes og Stjørna utskilt fra Bjugn som egne kommuner. I 1964 ble Nes, Jøssund og den nordlige delen av Stjørna slått sammen med Bjugn kommune under navnet Bjugn. I 2020 ble Ørland og Bjugn slått sammen, slik at Nes igjen er en del av Ørland kommune.

Den lengstsittende ordføreren var lærer Olav Wigdahl, som var ordfører i 18 år. Brukseieren på øya Tarva, Johan Andreas Johansen, var ikke bare kommunens første ordfører, men var også vararepresentant til Stortinget i seks av de sju treårsperiodene mellom 1883 og 1903.  Både Johan Andreas Johansen og Nicolai Vahl døde mens de satt i ordførervervet.

Den NS-oppnevnte ordføreren Karl Hellem hadde ingen kommunepolitisk erfaring da han ble oppnevnt, men kom tilbake som varaordfører i perioden 1960–63, valgt på ei borgerlig fellesliste. Den nest siste ordføreren, Helmer Nygaard, var også den første varaordføreren i den nye Bjugn kommune etter sammenslåinga i 1964.

Asbjørn Berg, som hadde vært varaordfører før krigen, ble oppnevnt av fylkesmannen til ordfører etter freden i mai 1945, ettersom den valgte ordføreren Hans Krokmyrdal hadde flyttet fra kommunen. Fordi Berg satt i krigsfangenskap, var Stener Robertsen fungerende ordfører de første ukene. 

## Liste over ordførere

## Fotnoter

## Referanser
Håkon Erlingsson

**Håkon Erlingsson** (død 1342) var biskop i Bergen fra 1330 til 1342.

## Liv
Man vet lite om Håkons liv før han ble biskop. Han er nevnt som kannik i Bergen fra 1319 og var med på å oppkreve pavetienden fra 1327–1328. I 1330 ble han valgt til Audfinn Sigurdssons etterfølger som biskop i Bergen, men ble ikke innviet før i 1332.

En stor mengde av Håkons brev er bevart i avskrifter av *[[Bergens kopibok]]*, slik at man kan danne seg et godt bilde av Håkons virksomhet og personlighet. Han sto i god forbindelse med kongehuset, mens forholdet til erkebiskopen i Nidaros var mer kjølig. Som biskop var han opptatt av å opprettholde sølibatet blant prestene og å hindre at de holdt friller.

## Litteratur
* Bjarne Berulfsen: *En stilistisk og språklig undersøkelse av brevene fra Håkon Erlingson*. Oslo: Aschehoug, 1933
* Edvard Bull d.e.: «Haakon Erlingsson», i *[[Norsk biografisk leksikon]]*, bind 5. Oslo: Aschehoug, 1931
Aleksandr Volkov (MMA)

**Aleksandr Jevgenijevitsj Volkov** (russisk:Александр Евгеньевич Волков, engelsk skrivemåte: *Alexander Yevgenievich Volkov*, født 24. oktober 1988) er en russisk MMA-utøver som siden 2016 har vært under kontrakt med UFC, der han stiller i vektklassen tungvekt. Volkov er tidligere tungvektsmester i Bellator og M-1 Global. Han har svart belte i karate og lilla belte i brasiliansk jiu-jitsu.

Hans sterke side er stående, hvor han drar nytte av sin høyde og store rekkevidde. Hans svake side er grappling.

## MMA-meritter

## Eksterne lenker
*
Henrik Høyer

**Henrik Høyer** (født i Stralsund, død 1615 eller 1616) var en lege og historiker som bodde i Bergen.

## Liv
Høyer stammet fra en tysk borgerlig familie, studerte medisin ved Universitetet i Rostock, og slo seg deretter ned i Bergen som lege. Her kom han i strid med en lege som bodde der fra før, men fikk i 1594 kongelig tillatelse til å praktisere. I 1596 var han i Danmark sammen med biskop Anders Foss, som ble hans svigerfar. Under reisen besøkte de Tycho Brahe på Hven. I 1599 fikk han et prebende i Bergen.

Ved siden av legegjerningen interesserte Høyer seg for historie. Gjennom sin svigerfar biskopen hadde han adgang til bispestolens arkiv. Han sto også i kontakt med danske historikere, særlig Arild Huitfeldt. Ved sin død etterlot han seg en stor boksamling, som ble overtatt av kongen gjennom lensmannen på Bergenhus, Knud Urne. Samlingen ble sendt til København og oppbevart i universitetsbiblioteket, hvor den brente i 1728. Ifølge listen over avleveringen har Høyer blant annet eid et håndskrift av *[[Fagrskinna]]* og *[[Bergens kopibok]]*, som er bevart i avskrifter, samt flere andre håndskrifter som man ikke kjenner innholdet i.

Ifølge Gustav Storm er Høyer forfatter til en latinsk liste over klostre i Norge, *Commentariolus de coenobiis Norvegiæ*.

## Litteratur
* Anne Holtsmark: «Høyer, Henrik», i *[[Norsk biografisk leksikon]]*, bind 6. Oslo: Aschehoug, 1934

## Eksterne lenker
*
Audfinn Sigurdsson

**Audfinn Sigurdsson** (død 1330) var biskop i Bergen fra 1314 til 1330.

## Liv
Han var bror av sin forgjenger som biskop Arne Sigurdsson. Man vet lite om livet hans før han ble biskop: I 1308 blir det nevnt at han skal reise til Roma i oppdrag for sin bror, og han møtte som fullmektig for Bergens domkapittel på kirkemøtet i Vienne 1311–1312. Etter brorens død i 1314 ble han valgt til ny biskop i Bergen. Han fortsatte brorens kamp mot den kongelige kapellgeistligheten, og deltok i striden mellom biskopene og drottseten Erling Vidkunsson på 1320-tallet. Mange av brevene hans er bevart i *[[Bergens kopibok]]*.

Som biskop ble han etterfulgt av Håkon Erlingsson.

## Referanser


## Litteratur
* Edvard Bull d.e.: «Audfinn Sigurdsson», i *[[Norsk biografisk leksikon]]*, bind 1. Kristiania: Aschehoug, 1923
Strusshamn Musikkforening

**Strusshamn Musikkforening** (SMF) er et janitsjarkorps fra Askøy som ble stiftet 4. april 1912.

Korpset er medlem av Norges musikkorps forbund og i 2023 vant de norgesmesterskapet for janitsjarkorps.

I det årlige Norgesmesterskapet for janitsjarkorps har SMF siden 2018 konkurrert i elite-divisjonen, etter å ha vunnet 2. divisjon i 2012 og 1. divisjon i 2017. I 2018 presterte SMF 4.plass i elitedivisjonen og i 2019 ble det en 8.-plass.

Korpsets musikalske leder per 2020 er Reid Gilje.

## Norgesmesterskapet

## Referanser


## Eksterne lenker
* Korpsets hjemmeside
Sundance Kid

**Harry Alonzo Longabaugh** (født 1867 i Mont Clare i Pennsylvania i USA, antatt død 7. november 1908 ved San Vicente i Bolivia), bedre kjent som **Sundance Kid**, var en amerikansk fredløs tog- og bankraner. Han var også med i en kriminell røverbande som kalte seg «The Wild Bunch». 

## Liv og virke
### Bakgrunn
Harry A. Longabaugh ble født i 1867 på våren i 122 Jacobs Street i Mont Clare i Pennsylvania. Familien var fattig, og dypt religiøs. Hans foreldre var Josiah og Annie (Place) Longabaugh. Han hadde to brødre, Elwood og Harvey, og to søstre, Samanna og Emma. Den unge Harry forlot hjemmet og dro til Vesten den 30. augusti 1882, da bare femten år gammel. Familien bodde da i en på 354 Church Street i Phoenixville i Pennsylvania.

### Lovløs
Han ble fanget inn av ordensmakten i Miles City i Montana. Han tok navnet «Sundance Kid» etter å ha vært fengslet i 18 måneder i Sundance Prison i Sundance for hestetyveri og hadde et tett samarbeid med Robert Leroy Parker, bedre kjent under tilnavnet Butch Cassidy. Sammen med andre bander hadde «The Wild Bunch» et tilholdssted ved Hole-in-the-Wall Pass nord i Wyoming, men flyttet ofte omkring. 

Fra 1896 til 1901 stod røverbanden bak mer enn ett dusin tog- og bankran. En rekke mennesker ble drept av gjengen, blant dem fem politifolk. Det ble hengt opp «Dead or alive-etterlysninger i store deler av landet, med dusører på inntil 30.000 dollar for opplysninger som førte frem. De gjemte seg og slo til for det meste i Wyoming og i Montana.  Pinkertons detektivbyrås folk, anført av  Charlie Siringo, jaktet på dem i en årrekke.

I 1901 dro Sundance og Butch Cassidy til New York, og kom seg videre på skipet *Herminia* til Buenos Aires til Argentina, og deretter til Bolivia. De to ble drept av soldater i Bolivia i 1908. De fleste historikere som har befattet seg med saken anser at det er korrekt at det var ved denne skyteepisoden at de døde.

Det har vært påstått at det ikke er deres lik som lå i gravene, noe som har blitt undersøkt med uklare resultater. Det gikk rykter at begge overlevde i Uruguay eller i USA under andre dekknavn. Det finnes også tegn som er blitt tolket som om Sundance dro tilbake til USA og døde der i 1936. Den den dødes DNA har ikke passet.

## Populærkultur
I filmen *[[Butch Cassidy and the Sundance Kid]]* (1969) ble Sundance Kid spilt av Robert Redford. Redford kalte opp filmfestivalen Sundance filmfestival etter sin figur i filmen.

Det svenske rockebandet Kent spilte inn en låt med tittelen «Sundance Kid» for albumet *[[Vapen & ammunition]]* (2002).

## Referanser


## Eksterne lenker
* 
*
Kongebrev

**Kongebrev** var gjennom foreningstiden et offisielt brev (bestemmelser) som ble utstedt fra det Danske Kancelli (regjeringen), og ble undertegnet av den dansk-norske kongen. Kongebrevene er i moderne tid utgitt av Norsk Lokalhistorisk Institutt.

## Referanser
Terminator (figur)

**Terminator** (også kjent som **T-800** og **T-850**) er en fiktiv skikkelse i *Terminator*-serien spilt av Arnold Schwarzenegger. Figuren er egentlig en del av en serie med maskiner laget av Skynet som drar tilbake i tid for å ta livet av viktige mennesker. Skikkelsen kan minne om en androide fordi maskinen ser ut som et menneske utvendig, men figuren blir oftest beskrevet som en kyborg med flere organiske lag over et metallskjellet.

## I filmene
Figuren dukker først opp som antagonisten i førstefilmen *[[The Terminator]]* (1984). Selv om originalutgaven ble drept i filmen, dukker andre utgaver av samme modell (*Model 101*) opp i senere filmer. I *[[Terminator II – Dommens dag]]*, *[[Terminator 3: Rise of the Machines]]* og *[[Terminator Genisys]]* er Schwarzenegger en protagonist i stedet for en antagonist, og han må slåss mot andre Terminator-skikkelser sendt av Skynet. I *[[Terminator Salvation]]* dukker figuren opp som en **T-RIP** (**Resistance Infiltrator Prototype**) og en **T-800**. «Terminator»-begrepet brukes også om andre robotskikkelser i *Terminator*-universet, blant annet om T-1000, antagonisten i *Terminator II*.

## Anerkjennelse
Det amerikanske filminstituttet (AFI) har kåret figuren til filmhistoriens 48. beste helteskikkelse (for utgaven i *Terminator II*) og filmhistoriens 22. beste skurkeskikkelse (for utgaven i *The Terminator*). Det var for øvrig også Schwarzenegger som offentliggjorde listen.

To av figurens replikker har også dukket opp på filminstituttets sitatliste AFI's 100 Years…100 Movie Quotes:
* 37. plass: «I'll be back.» (*The Terminator*)
* 76. plass: «Hasta la vista, baby.» (*Terminator II*)

## Referanser


## Eksterne lenker
*  (*The Terminator*)
*  (*Terminator II*)
Miriam Cani

**Miriam Cani** (født 30. mai 1985) er en tysk sangerinne og musiker. Hun er kjent fra jentegruppa Preluders.

Cani er av albansk opprinnelse.

## Referanser


## Eksterne lenker
* 
*
Lou Gehrig

**Henry Louis «Lou» Gehrig** (født **Heinrich Ludwig Gehrig** 19. juni 1903 i New York i New York, død 2. juni 1941 i Bronx i New York) var en amerikansk baseballspiller som spilte 17 sesonger i Major League Baseball (MLB) fra 1923 til 1939. Gehrig var førstebasemann.

Gehrig, som ble kalt *The Iron Horse* (*Jernhesten*), spilte hele sin MLB-karriere på New York Yankees, og han regnes som en av tidenes beste baseballspillere. Han vant World Series seks ganger (1927–1928, 1932 og 1936–1938).

Gehrig måtte avslutte sin karriere i 1939 da han fikk sykdommen amyotrofisk lateralsklerose (ALS). Han døde to år senere på grunn av sykdommen, og i USA har den blitt kjent som «Lou Gehrig's Disease». Da han 4. juli 1939 offentliggjorde sin beslutning om å forlate sporten, ble han hyllet av 61 800 tilskuere på Yankee Stadium. Gehrigs tale ble senere en kjent filmscene i dramafilmen *[[Yankee'enes stolthet]]* (1942), som handler om Gehrigs liv. Gary Cooper spilte Gehrig i filmen.

## Referanser


## Eksterne lenker
* 
* 
*
Capital T

**Trim Ademi** (født 1991 eller 1992 i Prishtina), bedre kjent under sitt artistnavn **Capital T**, er en albansk musiker og låtskriver. Han rapper og synger på sin egen Priština-influerte ghegisk-albanske dialekt.

## Referanser


## Eksterne lenker
* 
*
Verdenscupen i hurtigløp på skøyter 2017/18 – Verdenscupfinale

**[[Verdenscupen på skøyter|Verdenscup]]runde seks som også er verdenscupfinalen av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]]** ble arrangert i Minsk Arena i Minsk, Belarus lørdag den 17. og søndag den 18. mars 2018.

## Sammendrag
;Kvinner

;Menn

## Funksjonærer
* Overdommere var Daniel Cabelduc, Sverige for kvinner og Hubert Kamml, Tyskland for menn.
* Startere var Roman Danilov, Russland for kvinner og Jouko Vesterlund, Finland for menn.

## Referanser




## Eksterne lenker
* 
** 
** 
** 
;Resultatlenker
* Menyside for parsammensetning og resultater på live.ISU
* Resultatmenyside for Verdenscup finale – 2017/18 i Minsk, Belarus på www.ISU.html.infostradasports.com
* Resultatmenysider på www.SpeedSkatingStats.com (engelsk) og på www.SchaatsStatistieken.nl (nederlandsk).

* Resultatmenyside for Verdenscup 6 – 2017/18 i Minsk, Belarus på SpeedskatingResults.com på engelsk
* Resultater for kvinner i gruppe A (med ''uavhengig eget poengsystem'') samt for menn i gruppe A (med ''uavhengig eget poengsystem'') på www.The-Sports.org på engelsk
;Nyhetssammendrag fra International Skating Union
* 0. dag (fredag 16. mars) forhåndsomtale
** 
* 1. dag (lørdag 17. mars)
** 
** 
* 2. dag (søndag 18. mars)
** 
** 
;Nyheter fra NRK Sport
* 1. dag (lørdag 17. mars)
** 
** 
* 2. dag (søndag 18. mars)
**
Anvendt økologi

**Anvendt økologi** er studiet om hvordan mennesket påvirker økosystemet, reduserer biologisk mangfold og truer fremtidige økosystemtjenester. Anvendt økologi som begrep og eget fagområde (innen økologi) oppsto da det vitenskapelige tidsskriftet *[[Journal of Applied Ecology]]* ble etablert i 1964.

Til å begynne med ble forskningen konsentrert om det å øke jordbruksproduksjonen. I dag brukes imidlertid forskningen først og fremst til å utvikle tiltak som gjør det mulig for menneskeheten å kunne fortsette å bruke de biologiske ressursene på en bærekraftig måte. Forskere innen anvendt økologi bruker økologiske teorier, modeller og metoder for å løse reelle problemstillinger, og dermed oppnå en kunnskap som er nødvendig for å utvikle en bedre miljøforvaltning.

I Norge tilbyr Høgskolen i Innlandet et masterstudium i anvendt økologi ved campus Evenstad.

## Referanser
Jaktsesong

***Jaktsesong*** , (originaltittel: *Pokot*) er en polsk spillefilm fra 2017 regissert av Agnieszka Holland.

## Handling
Historien er lagt til en avsidesliggende fjell-region i Kłodzko-dalen i det sørvestlige Polen, hvor en eksentrisk eldre kvinne, Janina Duszejko, bor sammen med sine to hunder. Men begge hundene hennes forsvinner en dag samtidig som Janina gir en annen lokal kvinne, Dobra Nowina, skyss til butikken. Hun konfronterer naboen som hun kaller «Big Foot» som også er en lokal jeger. En natt blir hun vekket av en annen nabo, Swierszcynski som informerer henne om at «Big Foot» er død. Duszejko blir deretter avhørt av den lokale politi-sjefen. Hun nevner de savnede hundene sine, men politiet avviser alle bekymringene hennes.

Etter møtet med Duszejko snakker politi-sjefen med Jaroslav Wnetzak, en lokal forretningsmann som gir politi-sjefen et ultimatum om pengene han skylder. Duszejko klager til den lokale presten over hundene hennes. Men presten anklager henne for å være blasfemi, fordi hun å behandler dyr som mennesker. Duszejko liker ikke all jakten, og avlivingen av dyr, i området. Hun forsøker derfor å avbryte en lokal jakt, men blir forhindret og ydmyket av Wnetzak. Men en natt blir politi-sjefen funnet død, etter et slag i hodet og det oppdages dyrespor i nærheten av kroppen. Senere blir Wnetzaks kropp oppdaget i skogen, og saken blir meldt til politiet. Duszejko er overbevist om at hun vet noe om alt det merkelige som har skjedd i området, men ingen andre tror på henne.

## Skuespillere
* Agnieszka Mandat
* Jakub Gierszał
* Katarzyna Herman
* Andrzej Grabowski
* Tomasz Kot
* Borys Szyc
* Miroslav Krobot
* Marcin Bosak
* Patrycja Volny

## Referanser


## Eksterne lenker
*
Witold Skupien

**Witold Skupien** (født 7. juni 1989) er en polsk handikappidrettsutøver som konkurrerer i paralangrenn i klassen LW5/7. Han konkurrerer også i paraskiskyting, men hans hovedfokus er langrenn. Hans fremste internasjonale meritt er sølv på sprinten fra Para-VM på ski 2017. 

Han hadde en strøm-ulykke da han var 11 år gammel, der han mistet høyre arm under albuen, og en del av venstre arm. Han begynte med paralangrenn i januar 2012, og konkurrerer i klassen LW5/7 som er for stående utøvere.  

## Idrettskarriere
### Sesongen 2012/13
Skupien kom på 20.-plass i klassen for stående utøvere under Verdenscupen i paraskiskyting 2012/13, med til sammen 33 verdenscuppoeng. 

### Sesongen 2013/14
Han deltok i Verdenscupen i paralangrenn 2013/14, der han endte på 30.-plass i klassen for stående utøvere, med 13 poeng. I Verdenscupen i paraskiskyting 2013/14kom han på 20.-plass i klassen for stående utøvere, med 33 poeng.

Han representerte Polen under Paralympiske vinterleker 2014, og i langrenn der kom han på 18.-plass på sprinten, 20.-plass på 10 km fristil og sjetteplass på 4 x 2,5 km stafett i åpen klasse. Han deltok også i skiskyting, kom der på 19.-plass på 7,5 km sprint, 16.-plass på 12,5 km mellomdistanse og 18.-plass på 15 km.

### Sesongen 2014/15
Han fikk 49 poeng i Verdenscupen i paralangrenn 2014/15, og kom på 26.-plass i sin klasse, og i Verdenscupen i paraskiskyting 2014/15 kom han på 16.-plass med 40 poeng. 

I Para-VM på ski 2015 kom han på 13.-plass på 7,5 km sprint og 12,5 km mellomdistanse i skiskyting. I langrennsdelen kom han på 12.-plass på 20 km og 17.-plass på sprinten. På 4 x 2,5 km stafett kom Polen på femteplass.

### Sesongen 2015/16
I Verdenscupen i paralangrenn 2015/16 kom Skupien på 14.-plass med 96 poeng, og i Verdenscupen i paraskiskyting 2015/16 kom han på 13.-plass med 53 poeng. 

### Sesongen 2016/17
Han kom på topp 10 i begge verdenscupene denne sesongen. Han kom på 4.-plass i Verdenscupen i paralangrenn 2016/17, med 505 poeng, og han kom på åttendeplass i Verdenscupen i paraskiskyting 2016/17.

Han deltok i Para-VM på ski 2017. I skiskyting kom han på sjuendeplass på 7,5 km sprint, og på 12,5 km mellomdistanse kom han på ellevteplass. I langrenn kom han på andreplass på sprinten, kun slått av Ihor Reptyukh fra Ukraina. I tillegg kom han på fjerdeplass på 10 km og sjetteplass på 20 km, og deltok også på Polens stafettlag som kom på sjuendeplass på 4 x 2,5 km stafett. 

### Sesongen 2017/18
I Verdenscupen i paralangrenn 2017/18 kom Skupien på femteplass, med 308 poeng. I Verdenscupen i paraskiskyting 2017/18 kom han på 16.-plass. 

Han representerte Polen under Paralympiske vinterleker 2018. Der kom han på 11.-plass på 7,5 km sprint i skiskyting under Paralympiske vinterleker 2018 I langrenn kom han på femteplass på 20 km fristil og sjetteplass på 10 km klassisk. Han deltok også i sprint, men ble slått ut i sin semifinale. 

## Referanser


## Eksterne lenker
* Biografi hos IPC
* Profil hos Pyeongchang 2018  (langrenn)
* Profil hos Pyeongchang 2018  (skiskyting)
Catalonia rundt 2018

**Catalonia rundt 2018** var den 98. utgaven av sykkelrittet Catalonia rundt og ble arrangert fra 19. til 25. mars 2018.

Alejandro Valverde vant sammenlagt.

## Lag og ryttere

## Rute og etapper

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

## Sammenlagt

## Referanser


## Eksterne lenker
* 
*
Den internasjonale restmekanismen for straffetribunaler

**Den internasjonale restmekanismen for straffetribunaler** (*International Residual Mechanism for Criminal Tribunals*; MICT), kort omtalt som Restmekanismen, er en internasjonal domstol etablert av FNs sikkerhetsråd i 2010 for å ivareta resterende funksjoner for Det internasjonale krigsforbrytertribunalet for det tidligere Jugoslavia (ICTY) og Det internasjonale tribunalet for Rwanda (ICTR) etter at mandatene for disse tribunalene utløp. Disse funksjonene består i å behandle gjenværende anker og rettssaker, blant annet for krigsforbrytere som fortsatt er etterlyst.

## Referanser


## Eksterne lenker
*Hjemmeside for Restmekanismen
John Olav Nilsen & Nordsjøen

**John Olav Nilsen & Nordsjøen** er et band fra Bergen som består av John Olav Nilsen, Einar Vaagenes, Lars Eriksen og Mikael Kanstad, som ble innlemmet på et senere tidspunkt. De fleste medlemmene i bandet spilte tidligere sammen i bandet John Olav Nilsen & Gjengen.

Bandet ble startet i 2016. Musikken befinner seg i den musikalske sjangeren poprock.

## Historikk
John Olav Nilsen, Einar Vaagenes og Lars Eriksen spilte tidligere sammen i bandet John Olav Nilsen & Gjengen.

Den første utgivelsen til John Olav Nilsen & Nordsjøen var singelen «Inn i min tid», som ble utgitt 18. november 2016. Albumet *Nordsjøen* ble utgitt 17. februar 2017. Etter albumslippet ble singelen «Sjansen i havet» remikset av Marius Våreid og elektronikamusiker Burning God Little. Bandet gjennomførte en norgesturné i etterkant av utgivelsen og spilte på en rekke festivaler sommeren 2017.

Bandet ga ut et livealbum, *John Olav + Victoria (Live fra Victoria)*, den 9.&nbsp;mars 2018. Albumet ble innspilt under en konsert på Victoria Pub i Bergen under festivalen VillVillVest høsten 2017.

## Diskografi
### Album
* 2017: *[[Nordsjøen (album)|Nordsjøen]]*
* 2020: *[[Det store i det små]]*

### Live album
* 2018: *John Olav + Victoria (Live fra Victoria)*

### Singler
* 2016: «Inn i min tid»
* 2017: «Paris, Bergen»
* 2017: «Sjansen i havet»
* 2017: «Fra vin til vann» (Live fra Victoria)
* 2019: «Glemt av gud»
* 2019: «Odyssé»
* 2020: «Den smale sti»
* 2021: «Musikk for trappeoppganger»
* 2021: «Et hav av misnøye»
* 2023: «Cookie, kom tilbake»

## Medlemmer
* John Olav Nilsen
* Einar Vaagenes
* Lars Eriksen
* Mikael Kanstad
*Nora Lovise Tårnesvik (live) (2017-2020)
*Cato Furholm Lyngholm (live) (2017-2020)
*Anti T

## Referanser


## Eksterne lenker
* 
* 
* John Olav Nilsen & Nordsjøen på Facebook
Milano–Sanremo 2018

**Milano–Sanremo 2018** var den 109. utgaven av sykkelrittet Milano–Sanremo, og ble arrangert 17. mars 2018. 

Vincenzo Nibali angrep opp Poggio og klarte akkurat å holde unna for hovedfeltet.

## Lag og ryttere

## Resultater

## Referanser


## Eksterne lenker
* 
*
Markus Söder

**Markus Thomas Theodor Söder** (født 1967) er en tysk politiker (CSU). Siden 1994 tilhører han Bayerns landdag. Han ble 16. mars 2018 valgt som ministerpresident i Bayern. 

I valget til landdagen i 2018 tapte CSU absolutt flertall, men ble likevel det største partiet med 37,2%. Det var partiets verste statsvalgresultat siden 1950. Söder dannet en koalisjon med de *[[Freie Wähler (parti)|Freie Wähler]]* (Söder II-kabinettet) og ble gjenvalgt som statsminister 6. november med 110 av 204 avgitte stemmer.

Siden 19. januar 2019 har han vært CSUs partileder. 

## Referanser
Beauftragter der Bundesregierung für Kultur und Medien

**Beauftragter der Bundesregierung für Kultur und Medien** (norsk meningsoversettelse: *Minister for kultur og medier*) er medlem av Tysklands regjering, med tittelen *[[Statsminister (Tyskland)|Staatsminister]]*. Kulturstatsministeren har den øverste politiske ledelse av kultursaker på nasjonalt, føderalt plan. Tysklands kulturpolitikk ligger i utgangspunktet til delstatene. Dette uttrykkes slik at delstatene har «kulturoverhøyhet» (tysk: Kulturhoheit). Kulturstatsministerens stab kalles derfor ikke departement (tysk: Ministerium).

## Oppgaver
Kulturstatsministeren utnevnes av forbundskansleren og er administrativt underordnet denne. Staben teller (per 2018) ca. 240 ansatte. Oppgavene til kulturstatsministeren er blant annet å
* videreutvikle og forbedre de rettslige rammebetingelsene for kultur- og mediesektoren.
* støtte kulturinnretninger og -prosjekter av nasjonal betydning
* representere landets kultur i hovedstaden Berlin
* representere tyske kultur- og medieinteresser i internasjonale fora
* støtte minnesmerker over ofrene for nasjonalsosialismen
* støtte institusjoner og minnesmerker til minne over uretten begått av det tidligere DDR.

## Kulturministre

## Referanser
Johttejárjohka

**Johttejárjohka** (nordsamisk) er ei elv i Enare kommune i Lappland i Finland. Den renner fra Jottijärvi til Nikolasjärvi og er en del av Neidenvassdraget. Elva er 5,0 kilometer lang, eller 13,4 kilometer medregnet tilløpselvene på fjellet Čieskadasvárri vest for Jottijärvi. Den øverste delen av vassdraget ligger i Utsjok kommune. 

## Referanser
Jottijärvi

**Jottijärvi** (nordsamisk: *Johttejávri*, enaresamisk: *Juttjävri*) er en innsjø i Enare og Utsjok kommune i Finland. Den ligger rundt 15 kilometer vest for Iijärvi, og har utløp mot øst til Johttejárjohka. Tilløpene er elva fra Goškkes Johttejávri i nord samt fra mindre bekker i vest. Innsjøen er en del av Neidenvassdraget.

## Referanser
Neoman

**Neoman** et et selskap eiet av Volkswagen-konsernet og består av lastebil-/bussmerket MAN og bussmerket Neoplan. Siden det ble dannet ved en sammenslåing av Neoplan og MAN i år 2001 og noen år senere ble produktene stort sett identiske. Selskapet bygger bare busser, mens lastbildelen av MAN ikke har noe med Neoman å gjøre – foruten å levere motorene.
Beleiringen av Svetigrad (1448)

**Beleiringen av Svetigrad** begynte den 14. mai 1448, da det osmanske rikets hær, ledet av Sultan Murad II, beleiret Svetigrad-festningen (dagens Kodžadžik i Makedonia). Etter flere mislykka ekspedisjoner i Albania mot Lezhaligaen, en konføderasjon av De albanske fyrstedømmene som ble opprettet i 1444 og ledet av Skanderbeg, valgte Murad II å marsjere mot Skanderbegs territorium for å innta den albanske nøkkelfestningen i Svetigrad. Den var strategisk viktig ettersom den kontrollerte rutene fra Makedonia inn til Albania, som var et nøkkelpunkt for det osmanske riket. 

## Referanser
Youngman

**Youngman** (kinesisk: 青年汽车) er en kinesisk bilprodusent basert i Jinhua i provinsen Zhejiang. Selskapet ble grunnlagt i 2001 av Pang Qingnian og de bygger idag personbiler, lastebiler og busser. Byggingen skjer hovedsakelig gjennom joint venture-avtaler med andre fabriker. Pang Qingnian er styreleder, mens datteren Rachel Pang innehar posten som administrerende direktør.

Busser bygger man idag sammen med Neoplan og MAN. Eksport av disse skjer til blant annet Russland og Midtøsten. Personbilene blir bygget gjennom en avtale med blant annet Lotus, Europestar/Proton og Iran Khodro.

Foretaket uttrykte interesse for det tidligere svenske bilmerket Saab, selv etter dets konkurs i desember 2011.

## Eksterne lenker
*Offisiell nettside
Liste over Mordovias regjeringssjefer

Under følger en liste over Mordovias regjeringssjefer. Navnene er transkribert fra russisk.

## Kilder
*
*
*
Karpulijoki

**Karpulijoki** (nordsamisk: *Gárbbojohka*, enaresamisk: *Kaarbuljuuhâ*) er ei elv i Enare og Utsjok kommune i Lappland i Finland. Den renner fra Karpulijärvi til Nikolasjärvi og er en del av Neidenvassdraget.

Elva er 10,3 kilometer lang, eller 19,2 kilometer medregnet tilløpselvene nord for Karpulijärvi. Sideelva Juohkešlaijohka er dog 3,2 km lengre enn hovedelva, så regnet fra Juohkešlaijohkas kilder har vassdraget en lengde på 22,4 kilometer.

## Referanser
Karpulijärvi

**Karpulijärvi** er en innsjø i Utsjok kommune i Finland. Den ligger rundt 15 kilometer nordvest for Iijärvi, og har utløp mot sør til Karpulijoki. Innsjøen er en del av Neidenvassdraget.

## Fotnoter

## Referanser
Konsument (biologi)

**Konsumenter** eller **forbrukere** er i biologisk sammenheng heterotrofe organismer som ikke kan danne sin egen energi, men må konsumere andre organismer for å dekke energibehovet. Dyr som primært eter produsenter kalles herbivore, mens dyr som primært eter konsumenter kalles karnivorer, og dyr som eter både produsenter og konsumenter kalles omnivorer.

Konsumentene inngår i en næringskjede som enten **primærkonsumenter**, **sekundærkonsumenter** eller **tertiærkonsumenter**. Primærkonsumentene utgjør cirka 10 prosent av næringskjeden og består av planteetere (herbivorer), alt fra dyreplankton og insektlarver til sauer og geiter, store hestedyr og hjortedyr. Sekundær- og tertiærkonsumentene er enten kjøttetere (karnivorer) eller altetere (omnivorer). Om det er en sekundær- eller tertiærkonsument bestemmes av det trofiske nivået dyret befinner seg på i næringskjeden. Sekundærkonsumentene utgjør cirka 1 prosent av næringskjeden, mens tertiærkonsumentene kun utgjør cirka 0,1 prosent. Noen legger også til et nivå med toppkonsumenter øverst i kjeden, som et femte nivå. De utgjør knapt 0,01 prosent og består store alfapredatorer, som spermhval, spekkhogger, hvithai, isbjørn, tiger, løve, puma, ulv, kongeørn, saltvannskrokodille, anakonda osv. Når dette nivået legges til består tertiærkonsumentnivået stort sett av mellomstore mesopredatorer.

;– eksempler på konsumenter og ulike kombinasjoner

Fjällämmel.jpg|Lemen er en typisk primærkonsument
Bubo scandiacus Delta 3.jpg|Snøugle er en typisk sekundærkonsument
Lynx lynx 1 (Martin Mecnarowski).jpg|Gaupe er en typisk tertiærkonsument
White polar bear on snow feeding ursus maritimus.jpg|Isbjørn er en typisk toppkonsument
Wild boar in the winter.jpg|Villsvin kan være både primærkonsument og sekundærkonsument
Lightmatter chimp.jpg|Sjimpanser kan være både primærkonsument, sekundærkonsument og tertiærkonsument
11065946 1088336834517058 5312086338008067077 n1.jpg|Menneske kan være både primærkonsument, sekundærkonsument, tertiærkonsument og toppkonsument

## Referanser




## Se også
* Næringsvev
* Næringspyramide
* Nedbryter
* Produsent
* Toppkonsument
* Trofisk nivå

## Eksterne lenker
*
Neoplan Centroliner

**Neoplan Centroliner** er lavgulvbusser bygget av Neoplan først og fremst beregnet på bytrafikk.
De finnes som korte busser, som normalt lange busser, som boggibusser og som leddbusser med uike lengder.
Det finnes også varianter med to etasjer (dobbeltdekkere).

Modellen ble bygget mellom 1997 og 2009 og var de første to årene en testbuss/prototyp. På slutten av 1998 begynte modellen å bygges i serier og kalt Neoplan N44xx. I 2003 kom en ny generasjon kalt Neoplan N45xx som erstatter de normalt lange og leddede versjonene av N44xx. De korte versjonene av N44xx ble ikke bygget etter 2006, mens 45xx ble ikke bygget etter 2009.

Den siste generasjonen, som er basert på MAN Lion's City, kalles også **Centroliner Evolution**.

## Galleri

Bus_der_Karlsruher_Berufsfeuerwehr_9143.jpg|Dobbeldekkutgavenn (Neoplan N4426).
VMR_HF-FC-377.jpg|Første generasjon som leddbuss (Neoplan N4421).
MVK Neoplan bus.jpg|Siste generasjonen som ekstra lang leddbuss (Neoplan N4522).
YN51XLZ(1).jpg|styrt Neoplan N4421 leddbuss på London Stansted lufthavn.


## Eksterne lenker
*Centroliner, på Neoplans webbplats
Forbruker (andre betydninger)

**Forbruker** har flere betydninger:

* Forbruker eller konsument i samfunnsvitenskapelig sammenheng er en bruker eller kjøper av varer og tjenester
* Forbruker eller konsument i biologisk sammenheng er et ledd i en næringskjede
Kontrollert fylling

**Kontrollert fylling** var en metode for deponering av avfall. Metoden ble i Norge også kalt «Bradford-metoden», fordi teknikken ble hentet fra Bradford i England.

## Fremgangsmåte
Fremgangsmåten var slik at avfallet, både organisk og ikke-organisk som glass og hermetikk, ble lagt i såkalte «floer», det vil si rabatter som ikke skulle overstige en høyde på 2,5m. Disse «floene» ble deretter dekket til med stein, jord, slam og sand. Når dette var gjort skulle fyllinga presses sammen med tilgang på oksygen.

Nyvinningen med denne metoden å deponere avfall på, var at oksygenet i fyllingen vil starte en forråtnelsesprosess, der det organiske avfallet blir til jord. Andre fordeler var lite eller ingen lukt, på grunn av tettingen ovenfra etter hver arbeidsdag. Samtidig gjør forråtnelsesprosessen temperaturen så høy at det ikke blir problemer med skadedyr som fluer og rotter. Den store baksiden med den høye temperaturen er faren for branner og eksplosjoner.

## Bruk i Norge
I Norge ble metoden tatt i bruk i flere byer, Trondheim, Agder, Stavanger og Oslo. I Oslo ble metoden tatt i bruk allerede på 1930-tallet.

Den kontrollerte fyllingen fungerte fint før forbrukersamfunnet endret volumet og sammensetningen av avfallet som måtte håndteres. En kontrollert fylling krevde et nøye utført arbeid, noe som gikk greit for seg der avfallsmengdene ikke var for store. Et slikt deponi krevde store, ubrukte arealer som ikke var i tilknytning til vannkilder. En kontrollert fylling ble full i løpet av 10-12 år og ble deretter brukt som fundament for ulike samfunnsprosjekter, som sivil flyplass på Fornebu, militær flyplass på Kjeller, Rommensletta idrettspark.

## Avvikling
Metoden var arealkrevende og dermed vanskelig å bruke i byer med befolkningsvekst, med mindre og mindre arealer tilgjengelig. For Oslos del var arealmangel en av grunnene til avviklingen. Kombinert med at avfallet fikk større andel plast, papp og pair og industriavfall som egnet seg dårlig i fyllinger. Disse materialene brytes sakte ned eller ikke i det hele tatt. Samtidig ble manuell arbeidskraft dyrere enn maskinell arbeidskraft. Dette gjorde at avfallet ikke ble pakket effektivt sammen, men fikk store mengder oksygen. Lokket med jord og sand ble på sin side pakket så hardt sammen at det ikke ble noen lufting, dermed startet en anaerob forråtnelse som igjen skaper metangass.

I Oslo ble disse fyllingene, på grunn av lettantennelig avfall, industriavfall, papp og papir, stadig utsatt for branner. Løsningen ble forbrenningsanlegget på Haraldrud, som med tiden fikk avansert rensing av utslippene.

I Bergen gikk Renovasjonsverket over til det som blir kalt DANO-anlegget. Der ble avfallet kvernet og i stor utstrekning brukt som kompostjord.

## Ettervirkninger
Mye avfall som ikke burde blitt deponert har i mange tilfeller blitt det, noe som igjen har skapt problemer med sigevann og skadelige gassutslipp, hovedsakelig av metangass.

Gassproblematikken har gjort seg gjeldende for blant annet beboerne i leilighetene som er bygget oppå den gamle kontrollerte fyllinga på Skedsmo.

## Referanser
Webutvikler

En **webutvikler** er en programmerer som er spesialisert eller spesifikt interessert i utvikling av nettsider og webapplikasjoner, eller av applikasjoner som kjører over HTTP mot en nettleser. 

## Utviklingssyklus
Webutviklere jobber ofte i forskjellige typer små til mellomstore bedrifter, men kan også være ansatt i store konsern, i myndighetsorganer eller arbeide som frilanser. Noen webutiklere jobber for en bedrift på permanent basis, men andre ofte jobber som konsulenter, eller som innleide for en begrenset periode. Webutiklere jobber ofte med både frontend og backend på servernivå. Dette inkluderer implementering av visuelle elementer som sluttbrukeren kan benytte på nettsiden/webapplikasjonen, så vel som API-er (grensesnitt) som er nødvendig for frontend. Lønnsnivået for en webutvikler kan variere veldig, avhengig av hvilken type utvikling det er snakk om, hvor de jobber og vanskelighetsgraden på arbeidet.
Fartsgrenser i Sveits

**Fartsgrenser i Sveits** er 50 km/t innen tettbygd strøk og 80 km/t utenfor tettbygd strøk, med mindre noe annet er skiltet. 

På motorveier er fartsgrensen 120 km/t om ikke lavere fart er skiltet, mens motortrafikkveier har generell fartsgrense på 100 km/t om ikke annet er skiltet. For tyngre kjøretøy og visse andre spesielle grupper kjøretøy, gjelder ytterligere fartsbegrensninger.

## Referanser
Fartsgrenser i Armenia

**Fartsgrenser i Armenia** er normalt 60&nbsp;km/t innen tettbygd strøk og 90&nbsp;km/t utenfor tettbygd strøk, med mindre noe annet er skiltet.

På motorveier er fartsgrensen 110&nbsp;km/t. Den generelle fartsgrensene på 110&nbsp;km/t gjelder for personbiler og motorsykler, men kan avvike for bestemte typer kjøretøy, for eksempel biler med tilhenger. I boligområder er det normalt redusert fartsgrense til 20&nbsp;km/t.

## Referanser
Paradise Hotel (andre betydninger)

**[[Paradise Hotel]]** har flere betydninger:

**[[Paradise Hotel (Norge)|Paradise Hotel]]*, en norsk realityserie basert på en amerikansk realityserie med samme navn.
**[[Paradise Hotel (Danmark)|Paradise Hotel]]*, en dansk realityserie basert på en amerikansk realityserie med samme navn.
**Paradise Hotel*, en bulgarsk dokumentarfilm fra 2010.
*Paradise Hotel, et hotell i Telangana i India.
Gullsnutten

**Gullsnutten** var en årlig prisutdeling og feiring av norske youtubere i årene 2015–2019, første gang sendt direkte på TVNorge i 2015 og deretter live på NRK.

NRK valgte å ikke videreføre prisutdelingen etter 2019.

## Historie
### 2015
Gullsnutten ble første gang sendt på TVNorge 15. februar 2015 dagen etter at YouTube kunne feire tiårsjubileum som kanal. Prisutdelingen var første gang Norges beste «youtubere» ble hedret på TV.
Bak initiativet stod det norske YouTube-nettverket Nordic Screens, som er bygget opp av tidligere kanaldirektør i TV 2 Nils Ketil Andresen.

De nominerte var enten norske eller bosatt i Norge, og vinnerne ble plukket ut av en uavhengig komite. Utdelingen ble ledet av Odd-Magnus Williamson og Henrik Thodesen. Det ble delt ut priser i syv kategorier.

Programmet ble sendt samtidig med *[[Hvem tror du at du er]]* på NRK1 og *[[Robinsonekspedisjonen]]* og *[[TV 2 Nyhetene]]* på TV 2 og hadde  seere søndag kveld. Gullsnutten ble også strømmet direkte på TV Norges YouTube-kanal og hadde 16. februar 2015 hatt i underkant av  visninger. Prisutdelingsshowet ble karakterisert som «en gedigen flopp» og TV-ekspert Ruben Solbak Lisøy i mediebyrået MEC uttalte til Nettavisen at «[d]et er første og sannsynligvis siste gang vi ser dette TV-programmet».

### 2016
Gullsnutten 2016 ble dette året sendt på NRK og progammet ble ledet av Christian Mikkelsen og Kristine Riis fra Underholdningsavdelingen.
 
### 2017

Gullsnutten 2017 ble ledet av komiker Lars Berrum.

### 2018
I 2018 uttalte Andreas Hatlevik, innholdsansvarlig i Nordic Screens og styreleder i stiftelsen Gullsnutten, at det hadde vært en tydelig utvikling fra starten i 2015 hvor gamerne dominerte. Feltet hadde blitt større og i 2018 kom jentene for fullt på YouTube i Norge. Innholdet var blitt mer variert og originalt.

Gullsnutten 2018 ble sendt av NRK 14. april fra Store Studio i Oslo. Martin Holmen var programleder.
I 2018 ble kategorien «årets serie» introdusert.

### 2019
Gullsnutten 2019 ble avholdt på Gjøvik 15. august med Lydia Gieselmann, Stian Sandø og Shafqat, aka. Arman Surizehi som programledere. Ved en feil ble Murdrocks lest opp som vinner av årets serie, men dette ble rettet opp etter sendingen. Før utdelingen var Gullsnutten på turné i Norge. Deltakere på turnéen var blant annet Agnetesh, Dennis Vareide, Kattekryp, Kristine Bremnes, Kong Halvor, Mina Jacobsen, Murdrocks, RobTheSir, Nellie, Sandra Thoen og Woldelige Ole.

## Prisutdelinger

## Referanser




## Eksterne lenker
*
Gohar Gasparjan

**Gohar Gasparjan**  (armensk: Գոհար Գասպարյան; født 14. desember 1924, død 16. mai 2007) var en armensk operasanger, også kjent som «den armenske nattergalen».

Hun ble født i en armensk familie i Kairo og studerte musikk der. I 1948 emigrerte hun til Armenia sammen med tusenvis av andre armenere fra Midtøsten. I sin lange karriere sang hun i 23 operaer på Jerevanoperaen i tillegg til å synge på konserter. Hun underviste også ved det statlige musikkonservatoriet i Jerevan.

## Heder
Hun fikk flere hedersbevisninger, blant annet Helt av det sosialistiske arbeid (Sovjetunionen) og Sankt Mesrop Mashtots-ordenen.

Hun er begravet på æreskirkegården Komitas Pantheon.

## Referanser


## Kilder
* Davt'yan, R. G.: Hayots' sokhake: Gohar Gasparyan. Vol. 1. Erevan 2008.  (In Armenian)

## Eksterne lenker
* 
* 
*Gohar Gasparyan deceased, A1+ News
*Gohar Gasparyan died, PanArmenian.Net
*
Bondage Fairies

er en erotisk manga som handler om seksualiserte alver. Den ble først gitt ut i *[[Young Lemon]]* i 1990, og het der *Insect Hunter*. Den ble tegnet av Teruo Kakuta under pseudonymet «Kondom». Serien ble siden publisert i USA med engelsk oversettelse, og var en av de første seksuelt eksplisitte mangaene som ble sluppet ut kommersielt i USA, i 1994. Det var også den første oversatte voksenmangaen som ble en suksess i USA.

## Referanser
Kim Kashkashian

**Kim Kashkashian** (født 31 august 1952 i Detroit) er en amerikansk bratsjist av armensk opphav. Foruten solokarriere spiller hun i en duo med Robert D. Levin og i en strykekvartett med Gidon Kremer, Daniel Phillips og Yo-Yo Ma. I 2013 ble hun tildelt en grammy for beste klassiske soloinstrument. i 2014 ble hun tildelt «den gyldne bue» av Geigenbauschule Brienz (fiolinmakerskolen i Brienz), Sveits.

Hun er utdannet ved Peabody Institute i Baltimore med Karen Tuttle og Walter Trampler som lærere.

Kashkashian har undervist ved New England Conservatory of Music siden 2000. Hun har tidligere undervist i Freiburg im Breisgau og Berlin. Hun introduserte den armenske musikeren Tigran Mansurian i Vest-Europa og USA.

## Heder
*Fellow of the American Academy of Arts and Sciences (2016)

## Referanser


## Kilder
*Kim Kashkashians hjemmeside

## Eksterne lenker
* 
*
Sivert Urne

**Sivert Knudsen Urne til Raarup** (født 14. april 1603 på Halsted kloster, død 6. februar 1661 i Vindekilde) var en dansk riksråd og officer, fra 1650–1655 lensmann (lensherre) i Norge. 

## Lensherre
Han var sønn av lensmann Knud Axelsen Urne (1564–1622) og hustru Margrethe Eilertsdatter Grubbe (1568–1654). I 1624 ble han hoffjunker hos Christian IV og til like kammerjunker hos den udvalgte prins. I 1628 ble han overskjenk hos kongen, men fratrådte samme år fordi han var blitt utnevnt til høvedsmann på Malmøhus. I 1632 fikk han Roskildegård i forlening som han i 1641 ombyttet med *Tryggevælde Len*. I 1650 fratrådte han dette for i stedet å overta Bratsberg og Gimsø kloster i Norge, hvor han tok opphold på *Søboden* eller *Tollboden* ved Eidet, Skien. Han beholdt de norske lenene frem til 1655 hvor han vendte tilbake til Danmark som lensmann på Odensegård som han i 1658 endelig ombyttet med Dragsholm Len.  

## Militær karriere
I 1632 ble han løytnant ved Niels Trolles kompani av den sjællandsje rosstjeneste. Året etter ble han rittmester på Sjælland hvilket han var frem til 1643, hvor han som marskalk ledsaget grev Valdemar Christian på dennes frierferd til Moskva. Året etter vendte han tilbake hvor han som oberstløytnant deltok i krigen med Sverige. I 1650 var han oberst ved rosstjenesten mens han i 1660 ble opptatt i Rigsrådet. Heretter ble han ridder av elefantordenen og *rigsstaldmester*. Sistnevnte embete ble nedlagt ved Urnes død i 1661. Han ble begravet i Sengeløse kirke på Sjælland og har fått oppkalt *Sivert Urnesvei*  i Skien etter seg.

## Ekteskap
Urne var gift to ganger: Første gang med Helvig Hansdatter Lindenov til Juulskov (d. 1646), datter av riksråd Hans Johansen Lindenov (d. 1642), annen gang med en venninne av dronningen, Cathrine Caisdatter Sehested fra Petersdorf (d. 1670).

## Referanser
Torry Larsen

**Torry Larsen** (født 11. april 1971 i Ålesund) er en norsk eventyrer og polarfarer.

I 1992 møtte han eventyrlystne Rune Gjeldnes, også han fra Møre og Romsdal. Både Gjeldnes og Larsen tjenestegjorde i Marinejegerkommandoen.

Sammen med Gjeldnes krysset Torry Larsen Grønland i 1996 med ski og pulk. En reise på 1914 km som varte i 79 dager uten støtte av helikoptre. I 2000 fullførte de "Arctic Ocean 2000" ekspedisjonen - en 109 dagers, 2&nbsp;100 kilometer lang reise som startet i Sibir, de krysset Nordpolen og endte i Canada. De ble de første til å krysse Polhavet uten etterforsyninger.

## Referanser


## Eksterne lenker
* Nettsted